Ainoaan käsittelyyn esitellään päiväjärjestyksen 3. asia. Nyt päätetään Paavo Arhinmäen ym. välikysymyksestä työllisyyspolitiikasta. Keskustelu välikysymyksestä päättyi 9.12.2015 pidetyssä täysistunnossa. Keskustelussa ovat Paavo Arhinmäki Tarja Filatovin kannattamana, Heli Järvinen Jyrki Kasvin kannattamana ja Anders Adlercreutz Anna-Maja Henrikssonin kannattamana tehneet ehdotukset epäluottamuslauseen antamisesta valtioneuvostolle. Ehdotukset on monistettuna jaettu edustajille. (Pöytäkirjan liite 3A)
Ensin äänestetään Heli Järvisen ehdotuksesta Paavo Arhinmäen ehdotusta vastaan, sitten voittaneesta Anders Adlercreutzin ehdotusta vastaan ja lopuksi siitä, nauttiiko valtioneuvosto eduskunnan luottamusta.
Ensimmäiseen käsittelyyn esitellään päiväjärjestyksen 4. asia. Käsittelyn pohjana on perustuslakivaliokunnan mietintö PeVM 9/2015 vp. Yleiskeskustelu asiasta päättyi 10.12.2015 pidetyssä täysistunnossa. Nyt käsitellään muutosehdotukset.
Arvoisa rouva puhemies! Esitän, että pykälä saa sen muodon kuin se on jaettuna pöydille.
Arvoisa puheenjohtaja! Kannatan tehtyä esitystä.
Sari Essayah on Antero Laukkasen kannattamana ehdottanut, että pykälä hyväksytään edustajille jaetun muutosehdotuksen mukaisena. (Pöytäkirjan liite 4A)
Ensimmäiseen käsittelyyn esitellään päiväjärjestyksen 5. asia. Käsittelyn pohjana on sivistysvaliokunnan mietintö SiVM 13/2015 vp. Yleiskeskustelu asiasta päättyi 10.12.2015 pidetyssä täysistunnossa. Nyt käsitellään muutosehdotukset.
Arvoisa puhemies! Ehdotan, että 10 § hylätään vastalauseen 2 mukaisesti.
Rouva puhemies! Kannatan Nylanderin tekemää ehdotusta.
Mikaela Nylander on Thomas Blomqvistin kannattamana ehdottanut, että pykälä poistetaan.
Arvoisa puhemies! Ehdotan, että 13 a § hylätään vastalauseen 2 mukaisesti.
Rouva puhemies! Kannatan edustaja Nylanderin tekemää ehdotusta.
Mikaela Nylander on Thomas Blomqvistin kannattamana ehdottanut, että pykälä poistetaan.
Ensimmäiseen käsittelyyn esitellään päiväjärjestyksen 6. asia. Käsittelyn pohjana on sosiaali- ja terveysvaliokunnan mietintö StVM 18/2015 vp. Yleiskeskustelu asiasta päättyi 10.12.2015 pidetyssä täysistunnossa. Nyt käsitellään muutosehdotukset.
Arvoisa puhemies! Ehdotan, että pykälä poistetaan vastalauseen mukaisesti.
Arvoisa puhemies! Kannatan edustaja Salosen tekemää ehdotusta.
Kristiina Salonen on Anneli Kiljusen kannattamana ehdottanut, että pykälä poistetaan.
Arvoisa puhemies! Ehdotan, että pykälä poistetaan vastalauseen mukaisesti.
Arvoisa puhemies! Kannatan edustaja Salosen tekemää ehdotusta.
Kristiina Salonen on Anneli Kiljusen kannattamana ehdottanut, että pykälä poistetaan.
Arvoisa puhemies! Ehdotan, että tämäkin pykälä poistetaan vastalauseen mukaisesti.
Arvoisa puhemies! Kannatan edustaja Salosen tekemää ehdotusta.
Kristiina Salonen on Anneli Kiljusen kannattamana ehdottanut, että pykälä poistetaan.
Arvoisa puhemies! Ehdotan, että tämäkin pykälä poistetaan vastalauseen mukaisesti.
Arvoisa puhemies! Kannatan edustaja Salosen tekemää ehdotusta.
Kristiina Salonen on Anneli Kiljusen kannattamana ehdottanut, että pykälä poistetaan.
Päiväjärjestyksen 7. asiana on apulaisoikeusasiamiehen sijaisen Pasi Pölösen selvitys sidonnaisuuksistaan. Työjärjestyksen mukaan eduskunta ei tee päätöstä asiasta.
Päiväjärjestyksen 8. asiana on eduskunnan pääsihteerin vaali. Edustajille on jaettu ote kansliatoimikunnan pöytäkirjasta, joka sisältää kansliatoimikunnan arvioinnin hakijoista. Virkaa hakeneiden hakemukset ovat olleet nähtävinä keskuskanslian päivystyshuoneessa. Vaali toimitetaan kuten puhemiehen vaali. Vaali toimitetaan siis umpilipuin. Äänestyslipussa saa olla vain valittavan nimi niin selvästi ilmaistuna, ettei epäselvyyttä tarkoitetusta henkilöstä synny. Muunlainen äänestyslippu hylätään. Vaali toimitetaan yhtä uurnaa käyttäen. Edustajat tuovat äänestyslippunsa uurnaan nimenhuudon mukaisessa järjestyksessä ja niin taitettuina, ettei lipun sisältö ole näkyvissä. Vaalitoimituksessa avustamaan pyydän seuraavat edustajat: Esko Kiviranta, Veera Ruoho, Sinuhe Wallinheimo ja Kristiina Salonen.
Äänestyksen tulos luetaan.
Kun eduskunnan lainsäädäntöjohtaja, varatuomari Maija-Leena Paavola on saanut äänestyksessä enemmän kuin puolet annetuista äänistä, on hänet valittu eduskunnan pääsihteeriksi 1.1.2016 alkaen.
Pöydällepanoa varten esitellään päiväjärjestyksen 9. asia. Puhemiesneuvosto ehdottaa, että mietintö pannaan pöydälle 14.12.2015 pidettävään täysistuntoon.
Puhemiesneuvosto ehdottaa, että talousarvioehdotuksen ainoassa käsittelyssä noudatetaan seuraavaa menettelytapaa: Edustajan, joka aikoo ehdottaa muutoksia valtiovarainvaliokunnan mietintöön, on jätettävä muutosehdotuksensa keskuskansliaan. Näin on meneteltävä siinäkin tapauksessa, että muutosehdotukset sisältyvät vastalauseisiin. Pyydän edustajia muutosehdotuksessaan mainitsemaan talousarvioaloitteen tai vastalauseen numeron, johon muutosehdotus mahdollisesti perustuu. Muutosehdotukset pääluokkiin 21—31 on jätettävä keskuskansliaan viimeistään maanantaina 14.12. klo 14.00 ja muut muutosehdotukset viimeistään tiistaina 15.12. klo 12.00. Ehdotukset kootaan edustajille jaettaviksi vihoiksi. Ehdotukset numeroidaan kussakin pääluokassa ja osastossa samoin kuin yksityiskohtaisten perustelujen yleisissä määräyksissä ja yleisperusteluissa juoksevasti numerosta 1 lähtien. Asian käsittely alkaa yleiskeskustelulla koko talousarvioehdotuksesta. Yksityiskohtaisessa käsittelyssä esitellään ensin menot, sitten tulot, sen jälkeen yksityiskohtaisten perustelujen yleiset määräykset ja yleisperustelut ja lopuksi talousarvion soveltamista koskeva ehdotus. Kustakin pääluokasta sallitaan ensin yleiskeskustelu, jonka jälkeen tehdään pääluokkaa koskevat ehdotukset numerojärjestyksessä. Koska tehdyt ehdotukset otetaan pöytäkirjaan monisteen mukaisina, pelkkä ehdotuksen numeroon viittaaminen riittää. Kannatuspuheenvuoro annetaan välittömästi ehdotuksen tekijän puheenvuoron jälkeen. Kun ehdotukset on tehty, niistä äänestetään. Ne pääluokan luvut ja muut kohdat, joihin ei ole ehdotettu muutoksia, katsotaan hyväksytyiksi valtiovarainvaliokunnan mietinnön mukaisina. Tulojen osastoista, yksityiskohtaisten perustelujen yleisistä määräyksistä ja yleisperusteluista ei sallita yleiskeskustelua. Muutoin menettelytapa on sama kuin pääluokkia käsiteltäessä.